Ohomisiw atisokan

vignette|Ohomisiw atisokan
vignette|Ohomisiw
Ekoni niapitc ko Mikisiw octesipan anihi Ohomisiw. 
thumb|''Ohomisiw owawim''
Mocak tapickotc pa atoskewakopan. Micta kimotirinipan anaha Mikisiw minawatc naha kotak micta weckerinipan. Onawis ko pakitinitasopanak. Micta ocimoctwakanipanak ko ka witci tacikematcik e kaskermakiniwitcik e itatisitcik.

Aci meka tepertamok aniki Mikisiw kaie Ohomisiw e mitci iterimakaniwitcik. Aci meka wi naskawok.

Kek meka itew Ohomisiw octesa kitci matcaritci kotakik askik kitci icaritci apitc kitci tca nipokasoritci ewi kaskertakik ke itermakaniwaspon. Kek meka kewir matcaw anaha Mikisiw e micta tca kackeritam kasortci octesa. Kwecan nama aci nika ocimikwin itekopan naha Ohomisiw. Katca koski wamitonano ota ickwa nicwo kicikake itakopon octesa. Aci nikatitisowok.

Ki kicepa matcaw Ohomisiw e ntowamatc notcimik ka ici matisiritci. Aci e nte tipiskarik ntowamew Ohomisiw mosa kaie atikwa. Petowew mos e petcimoteritci anihi ohomisiwa kek meka witamowew anihi atikwa. Ecitine meka ispataw Atikw e micta tca kiciptatc e nta nikickowatc. Kek meka micta matokaso Ohomisiw e wi kitimakerimikositc.

Itew meka naha mos ki kiskermitinaw ni kini nta kasotamotike anaha Mikisiw notcimik.

Tapwe ni ki nipo aci weckatcic. Micta miro irinipan otci nin. Kecpin e mitci irinictakesan tepirak ni kitci miro naskowitc.

Ka ki nipo a kictes! Ekote ni cowatc micta misotc kimoti irinipan! Kice mitcetwaw niki kimotimikw kekociciriw misotc ko e micta nanakitcihakipan. E tipiskarik e nanakitcihak ekoni ko e kicikarik mekwata e nipawok pe nta kimotipan. Ki kiskertenatike kekir mocak matca kipa nanosinehaw anaha kictes.

Ekoni e micta takickatikotc Ohomisiw anihi atikwa. Micta meka kiciwasiw Ohomisiw aka kirike eki otci icinakonik kaki iteritak nika kitimakerimikowin.

Kek meka nta kasotam Ohomisiw etca nosowamatc ka cikerimatc. Ka iti matce tipiskarik ki skwatwiw cikopik ite eci micta miro waptak, micta warowik matci kitaki aitapiw etca micta miro waptak.

Tapwe nipra micta nahapiw tekci aka e cakotchikotc anihi kaki kwetchikotc acitc ki pamtoneritam kitci kiwe acite ahitotowatc anihi. Wapamew mosa etaci mankeritci rareak sakhikanik krika etaci ktwertci tcipokosoritci nac iti pitikew kitci nta nipatc. Ki pehew micta kinec nac tekci kitci nipartci kitciki miro kimotmatc. Kek tapwe kiskeritam e capokocirtci ekoni e ici nitatwitc kimotc e nta kimotitc. Aric nama ki otci pamtonermew mosa e micta miro petamoritci. Mos kiskerimew krika petowew e pe kimotci ntowamikotc ohomsiwa, misowatc micta pekatc eki totamoritci, nictam eki itertak ekoni ke ici kwacktitok aric kirwe mackowisiw anaha mos. Ntwatc ki itertam kitci askahak neheriw mikiamiriw kitci tca ckwasortci nehi neta ka tacikeritci. Tekci nama kinec aci tcakaskiteriw kaki askahak nama aric awirwa nte petakosirwa kitci nanotakosirtci.

Ketcinatc mictahi ksapakaritike ocaki wetci aka ckwaskisotc itertam ohomisiw. Cakotc e itertak niki pitahan. Kek matcaw cwatc itertam aci niki ickwa nipahaw ka cikerimak nama aric otci pekwaw ki otci petwew kitci nanotakosirtci.

Ki matcaw mitceto kickwa epomci nikickowatc kotakhi awirwa. Nictam ki nikickwew wakoca kirika mahikana. Itew naha peikw ; « Tanowetci kircike tacikehin, tante kikomes mikisiw?»

-« Mictahi ni mitataw» itew ohomisiw « aci weckatc ka nipotc. »

-« Kircike aia tca kipa matisin?»

-« Ehe! » itew ohomisiw.

-« Petcimote! » itew wakoc. « Ekoci pa witcitacikemcinan » e kitimakerimatc.

Ohomisiw kiskeritam kekocicriw e naskakotc onawis icaw e wicamikotc kek ntowatc nosnehikew marotc nika nosnehikan itertam, nika miswatc kaskeriten ke totaman kitci ki natwi nikatakik aniki ka wicamitcik. Kaskina e nctitcik matcawok nac e iti miskakik nicw mikiamiriw. « Kekir ocita» itew mahikan anihi ohomsiwa. Tecikoutc kewir ocitaw ke ici taciketc kirika e itertak kaskina nehi e nctiki nika tiperten mikiama.

Kaskermew wakoc ewi mitci totakotc ohomsiwa aric acohew ciciok kek skina nipawok papeikw omikiamok aric naha wakoc kirika mahikan micta ekwamisiwok aka wec kitci totakotcik ohomsiwa.

Kek e apita tipiskarik kckosiw etca kimotci naskwatc anihi mahikana aric ki kaskerimiko ekoni ka ici naskakotc. Ka kiskeritak ohomisiw e naskaritci ekoni ka ici ocimotc.

Aci minawatc pe cinakoniw kitci oski wamitotcik kaie octesa Mikisiwa kek meka ekote eci matciacikametc.

Tekci e itikititc ici akosipan kaie nama ici mrertamopan eki cinakonik ka micta itertamosan. Kek meka itertam kitci micta kiraskimatc octesa tepirak kitci itermikotc ki micta naskatiso.

Kek meka ka tkocik nete keki ici nikickatisotcik nama awika ki otci wamew. Ekoni ekici orekhiketc, ki nipaciw nac peiko kicko aka epe tkocnirtci. Kek aci pe kicepociniw e orwitc omikiamik, aci wamew e taci nanipwirtci wakoca, mahikana kaie mosa etca takonimoritci micta mictikoriw. Ki micta sekisiw anaha ohomisiw kirwe ma e wamatc mosa e itertakipan niki ni nipahaw. Ekoni ewi ocimotc nama aric ko otci kipitinakiniwiw ekoni e micta macikwakiniwitc.

Miasa e niposan e taci mokcinitc mitcitak kaie tekci pitoc icinakosipan. Nama ko otci nistwinako octesa ka tkocinirtci, tipickotc ki moterwa.

Ickwa mtceto kicikarik ki mirotisiw aric tca ekoni niapitc micta pitoc ka icinakositc. Aska kito e tepwatatc octesa mikiswa aka ocmec skat ekitci otci wamatc.
Tipanictawin:E matcectakaniwok
Tipanictawin:Atisokana